అమ్మోనియం సల్ఫేట్ ఒక అకర్బనసమ్మేళన లవణం. దీనిని సాధారణంగా పొలాలకు నత్రజని సత్తువను చేకూర్చు ఎరువుగా ఉపయోగిస్తారు. అమ్మోనియావాయువు, సల్ఫర్, ఆక్సిజన్‌మూలకాల సంయోగం వలన ఈ సమ్మేళనం ఏర్పడినది.అమ్మోనియా వాయువు నైట్రోజన్, హైడ్రోజన్ వాయువుల సమ్మేళనం వలన ఏర్పడును. అమ్మోనియం సల్ఫేట్ లో నత్రజని/నైట్రోజన్ 21%, సల్ఫర్/గంధకం 24%ఉండును.

అమ్మోనియం సల్ఫేట్ తెల్లని, చెమ్మని పిల్చు కొను లక్షణం కలిగి గుళికల రూపంలో లేదా స్పటికము లుగా ఉండును. సమ్మేళన పదార్థం యొక్క రసాయన ఫార్ములా (NH)2SO. అణుభారం 132.14గ్రాములు/మోల్. అమ్మోనియం సల్ఫేట్ సాంద్రత 1.769 గ్రాములు/సెం.మీ. ద్రవీభవన స్థానం 235 to 280 °C (455 to 536 °F; 508 to 553 K). ఈ ద్రవీభవన స్థానం వద్ద అమ్మోనియం సల్ఫేట్ వియోగం చెందును.

నీటిలో ఈ రసాయన సమ్మేళన పదార్థం యొక్క ద్రావణియత నిటి యొక్క ఉష్ణోగ్రత పెరిగే కొలది, ద్రావణియత కుడా పెరుగు తుంది. 0 °C నీటి ఉష్ణోగ్రత వద్ద 100 మి.లీలో 70.6 గ్రాములు కరుగగా, 20°Cవద్ద 74.4 గ్రాములు/100 మి.లీలో కరుగును. అలాగే 100°Cవద్ద 103.8 గ్రాములు/100 మి.లీలో కరుగును. ఈ సమ్మేళనం అసిటోన్, ఆల్కహాల్, ఈథర్‌ లలో కరుగదు. 30 °C వద్ద ఈ సమ్మేళనం యొక్క క్రిటికల్ రిలేటివ్ హ్యుమిడిటీ 79.2%.మండే గుణం లేదు.

చట్టపరమైన నియంత్రణ
ఉపయోగాలు
భౌతిక లక్షణాలు
ఉత్పత్తి విధానం